Xitoy Oyni o‘zlashtirishning yangi bosqichini rasman boshladi. XXR mudofaa fani, texnikasi va sanoati davlat boshqarmasining ma’lum qilishicha, 2018 yili Oyning teskari tomoniga Chang‘e-4 kosmik apparati uchiriladi. “Oyning narigi tomoni tortishish kuchi tufayli Yerdan ko‘rinmaydi, u odamlar tomonidan o‘zlashtirilmagan. Chang‘e-4 missiyasi tarixdagi birinchi bunday ekspeditsiya bo‘ladi”, - tushuntirdi boshqarma qoshidagi Oy tadqiqotlari markazi rahbari Lyu Tszinchjun. Uning so‘zlariga qaraganda, Xitoy o‘zining ilmiy va texnik salohiyatini “mamnuniyat bilan” namoyish etib beradi.